b'\n_START_ARTICLE_\nCasal d\'Aiguanegra\n_START_SECTION_\nDescripci\xc3\xb3\n_START_PARAGRAPH_\nL\'estada de la nissaga dels Aiguanegra est\xc3\xa0 ubicada dalt d\'un tur\xc3\xb3. El conjunt est\xc3\xa0 format per la casa pairal, l\'era i la casa dels masovers. Aquestes construccions han estat molt modificades en el decurs dels anys i actualment nom\xc3\xa9s conserva de la seva primitiva f\xc3\xa0brica el porxo d\'acc\xc3\xa9s al recinte cobert per voltes d\'arestes i sostingut per tres arcades de mig punt. Aquesta part correspon a una ampliaci\xc3\xb3 feta a mitjans del segle passat._NEWLINE_Hi ha una roda de l\'antic mol\xc3\xad d\'el casal d\'Aiguanegra: Recolzada en els murs del casal d\'Aiguanegra es conserven les velles rodes del mol\xc3\xad que anys enrere servia per moldre el blat. Per la ubicaci\xc3\xb3 del mas, lluny de les aig\xc3\xbces fluvials, el mol\xc3\xad devia ser de tracci\xc3\xb3 animal._NEWLINE_Molins d\'aquesta mateixa tipologia es troben en el casal Rovira de Cortals a Begud\xc3\xa0, El Vent\xc3\xb3s, ubicada en els darrers contradorts de Sant Juli\xc3\xa0 del Mont i altres masos de la comarca. A Aiguanegra hi podem veure dues rodes. La roda gran amida 66 cm de radi i la roda petita 26 cm de radi. La llinda del porxo d\'entrada, en una finestra del porxo d\'acc\xc3\xa9s al recinte del casal, porta inscrit "M E F E C I T G I L J O S E P H", "T O R R A S A I G U A N E G R A" i "A N Y 1837".\n_START_SECTION_\nHist\xc3\xb2ria\n_START_PARAGRAPH_\nQuan els senyors alodials d\'Aiguanegra, Alemanda d\'Aiguanegra i el seu esp\xc3\xb3s Dalmau del Serrat, van vendre el domini directe de la casa d\'Aiguanegra en el prevere Bartomeu Fel\xc3\xb2, el 21 de desembre de 1374 es f\xc3\xa9u constar en l\'escriptura de venta que habitaven la casa d\'Aiguanegra en Francesc Malagelada i la seva esposa Elisenda d\'Aiguanegra; aix\xc3\xad, posse\xc3\xafa en cens enfit\xc3\xa8utic la propietat d\'Aiguanegra uan fam\xc3\xadlia que, seguint la costum de l\'\xc3\xa8poca havia pres el nom del mas que els hi havia estat establert. A la mort del prevere el domini directe del mas va passar al benefici que cre\xc3\xa0 a l\'altar de S.S Corpus Cristi de l\'esgl\xc3\xa9sia de Sant Salvador de Castellfollit; tamb\xc3\xa9 tributaren al priorat de Sant Joan les Fonts i als senyos jurisdiccionals de Castellfollit. S\'han trobat hereus d\'aquest mas des de l\'any 1328 amb Guilleuma, fins a l\'actual propietari.'